ตลท.จับ FVC ติด “แคชบาลานซ์” พ่วงขยายเวลา SABUY ถึง 10 ส.ค.นี้
ตลท.จับ FVC ติด “แคชบาลานซ์” พร้อมขยายเวลา SABUY มีผลตั้งแต่ 21 ก.ค. 64 - 10 ส.ค. 64
20 ก.ค. 2564


ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้ บริษัท ฟิลเตอร์ วิชั่น จำกัด (มหาชน) หรือ FVC เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List)
พร้อมทั้งประกาศให้ FVC เป็นหลักทรัพย์ที่เข้าข่ายมาตรการกำกับการซื้อขาย (Cash Balance) ระดับ 1 โดยมีผลตั้งแต่ 21 ก.ค. 64 – 10 ส.ค. 64
อีกทั้งประกาศขยายช่วงดำเนินการบริษัท สบาย เทคโนโลยี จำกัด (มหาชน) หรือ SABUY และใบสำคัญแสดงสิทธิในการจองซื้อหุ้นสามัญ ของบริษัท สบาย เทคโนโลยี จำกัด (มหาชน) ครั้งที่ 1 SABUY-W1 โดยมีผลวันที่ 21 ก.ค. 64 – 10 ส.ค. 64